b'\n_START_ARTICLE_\nInunda\xc8\x9biile din Valencia (1957)\n_START_SECTION_\nValencia \xc8\x99i r\xc3\xa2ul Turia\n_START_PARAGRAPH_\nValencia este un ora\xc8\x99 cu peste dou\xc4\x83 milenii de istorie, fondat \xc3\xaen anul 138. d. H,. l\xc3\xa2ng\xc4\x83 r\xc3\xa2ul Turia \xc8\x99i nu departe de mare (de\xc2\xa0Marea Mediterana). Este, prin urmare, unul dintre cele mai vechi ora\xc8\x99e din Spania \xc8\x99i amplasarea lui pe o durata at\xc3\xa2t \xc3\xaendelungat\xc4\x83, de timp,\xc2\xa0 a profitat de resursele de neegalat oferite de apele acestui r\xc3\xa2u, care, pe de alta parte, a dat na\xc8\x99tere unei cre\xc8\x99teri lente, dar continue, a nivelului fundului albiei, cu aluviuni pe care r\xc3\xa2ul le-a c\xc4\x83rat in decursul vremii. _NEWLINE_Ca mai toate ora\xc8\x99ele construite pe o c\xc3\xa2mpie aluvionar\xc4\x83 (o c\xc3\xa2mpie expusa inunda\xc8\x9biei) a suferit eternul paradox al unui r\xc3\xa2u care, pe de-o parte se constituie \xc3\xaentr-o bogat\xc4\x83 resurs\xc4\x83 de via\xc8\x9b\xc4\x83, oferind resurse economice inepuizabile, prin intermediul agriculturii, \xc8\x99i pe de alta parte se constituie \xc3\xaentr-un iminent pericol, \xc3\xaentotdeauna latent (cu inunda\xc8\x9biile sale sporadice) care poate provoca severe daune, asa cum \xc3\xaentr-adev\xc4\x83r s-au petrecut lucrurile de-a lungul lungii sale istorii._NEWLINE_Pentru a se combate pericolele acestor inunda\xc8\x9bii, s-a creat Fabrica de Murs \xc8\x99i Valls\xc2\xa0(ziduri/diguri \xc8\x99i \xc3\xaemprejmuiri), cu scopul de a construi diguri, r\xc3\xa2ului \xc2\xa0\xc3\xaemprejmuire care a \xc3\xaenceput \xc3\xaen secolul al XIV-lea \xc8\x99i s-a \xc3\xaencheiat \xc3\xaen secolul al XVII-lea. O lucrare monumental\xc4\x83 realizat\xc4\x83 cu blocuri mari de piatr\xc4\x83 spart\xc4\x83, ridicat\xc4\x83 la c\xc3\xa2\xc8\x9biva metri buni deasupra digurilor (malurilor) naturale\xc2\xa0ale r\xc3\xa2ului, \xc8\x99i care ar fi servit evit\xc4\x83rii pagubelor pricinuite de puternica inunda\xc8\x9bie din 1957, dac\xc4\x83 ar fi fost corect f\xc4\x83cut\xc4\x83 \xc3\xaentre\xc8\x9binerea albiei pe timpul a trei secole (XVII - XX), \xc3\xaentre\xc8\x9binere care ar fi \xc3\xaensemnat cur\xc4\x83\xc8\x9barea (evacuarea) anual\xc4\x83 a aluviunilor depuse de r\xc3\xa2u. pe fundul albiei sale, prin compara\xc8\x9bie cu istoria altor ora\xc8\x99e cu o loca\xc8\x9bie similar\xc4\x83 (New Orleans, de exemplu), \xc3\xaentre\xc8\x9binere care s-a relevat a fi fost ceva extrem de dificil de f\xc4\x83cut. Iar \xc3\xaen cazul localit\xc4\x83\xc8\x9bii Valencia, \xc3\xaen\xc4\x83l\xc8\x9barea fundului albiei \xc8\x99i-a demonstrat eviden\xc8\x9ba \xc3\xaen timpul inunda\xc8\x9biilor din anul 1957, c\xc3\xa2nd sistemul de canalizare a func\xc8\x9bionat ca furnizor \xc3\xaen unele puncte ale ora\xc8\x99ului (strada Las Barcas, de exemplu) func\xc8\x9bion\xc3\xa2nd ca vase comunicante dar \xc3\xaen direc\xc8\x9bie invers\xc4\x83, altfel spus, aduc\xc3\xa2nd apa din r\xc3\xa2u \xc3\xaen ora\xc8\x99, \xc3\xaen loc sa o evacueze din ora\xc8\x99 \xc3\xaen r\xc4\x83u: nivelul apei \xc3\xaen r\xc3\xa2ul a dep\xc4\x83\xc8\x99it cu u\xc8\x99urin\xc8\x9b\xc4\x83 zidurile existente, \xc3\xaen mod precis, datorita nivelului crescut \xc3\xaen decursul vremurilor al fundului albiei r\xc3\xa2ului. \xc3\x8entr-o imagine Street View din Google Maps de la Puente del Real\xc2\xa0de la Pla\xc3\xa7a de Tetuan () poate fi v\xc4\x83zut c\xc4\x83 vehiculele care vin de pe podul "Puente del Real coboar\xc4\x83 \xc3\xaenspre pia\xc8\x9ba "Plaza de Tetuan", \xc3\xaen\xc4\x83l\xc8\x9bimea podului fiind mai mare ca a pie\xc8\x9bei. \xc8\x98i dac\xc4\x83 reamintim c\xc4\x83 podul acesta a fost dep\xc4\x83\xc8\x99it de apele r\xc3\xa2ului, ne explicam mai u\xc8\x99or motivul inund\xc4\x83rii ora\xc8\x99ului prin chiar sistemul de canalizare al s\xc4\x83u._NEWLINE_In ce prive\xc8\x99te malul st\xc3\xa2ng al r\xc3\xa2ului (riviera Nord) situa\xc8\x9bia provocat\xc4\x83 de acea inunda\xc8\x9bie a fost mult mai sever\xc4\x83, \xc3\xaentruc\xc3\xa2t cea mai mare parte a apelor rev\xc4\x83rsate de inunda\xc8\x9bii s-au \xc3\xaendreptat spre st\xc3\xa2nga, dup\xc4\x83 cum indic\xc4\x83 o loca\xc8\x9bie situat\xc4\x83 \xc3\xaen emisfera nordic\xc4\x83, unde \xc3\xaen\xc4\x83l\xc8\x9barea fundului albiei a fost mai semnificativa pe acea parte st\xc3\xa2nga \xc8\x99i, de asemenea, inunda\xc8\x9biile sunt de mai mare amploare tocmai pe aceast\xc4\x83 parte. O alt\xc4\x83 imagine de Street View a Google Maps ne arat\xc4\x83 \xc8\x99esul numit Llano de la Zaid\xc3\xada \xc8\x99i podul San Jose v\xc4\x83zute din Strada Dr. Ol\xc3\xb3riz, care a fost o zona unde cotele inunda\xc8\x9biei au atins cel mai \xc3\xaenalt nivel (4.20 m). Mai precis, orientarea imaginii focalizeaz\xc4\x83 spre punctul unde potopul a distrus digul artificial al r\xc3\xa2ului exact la jonc\xc8\x9biunea lui cu podul "Puente de San Jose" (care apare \xc3\xaen partea din st\xc3\xa2nga a imaginii). Vedem la acest pod partea de parapet originala a r\xc3\xa2ului (blocuri de piatr\xc4\x83 cioplit\xc4\x83), continuat de un parapet mai scund, de construc\xc8\x9bie ulterioara (Cheiul de pe malul st\xc3\xa2ng din strada Dr. Ol\xc3\xb3riz: ).\n_START_SECTION_\nIstoria\n_START_PARAGRAPH_\nIn data 13 (octombrie 1957), au c\xc4\x83zut precipita\xc8\x9bii de peste 300 mm \xc3\xaentr-o mare parte a bazinului (361 mm \xc3\xaen Bej\xc3\xads, de\xc8\x99i aceast\xc4\x83 localitate este situata \xc3\xaen bazinul r\xc3\xa2ului Palancia, altfel spus, \xc3\xaen afara bazinului r\xc3\xa2ului Turia), \xc8\x99i a continuat pe 14, cu mai mult de 100 mm. Astfel iau\xc2\xa0origine dou\xc4\x83 valuri de inunda\xc8\x9bie care se pr\xc4\x83v\xc4\x83lesc \xc3\xaenspre Valencia, prima und\xc4\x83 ating\xc3\xa2nd 2.700 m3/s \xc8\x99i o vitez\xc4\x83 medie de 3,25 m/s; iar a doua, mai violent\xc4\x83, ating\xc3\xa2nd 3700 m3/s, 4,16 m/s, inund\xc3\xa2nd \xc3\xaen mare parte capitala valencian\xc4\x83_NEWLINE_Ca un fapt curios, zona de l\xc3\xa2ng\xc4\x83 Catedrala a fost o zona libera de ape, ceea ce demonstreaz\xc4\x83 buna alegere, f\xc4\x83cut\xc4\x83 la vremea ei, a amplasamentului acesteia. Este posibil ca aceast\xc4\x83 zon\xc4\x83 ceva mai ridicat\xc4\x83 s\xc4\x83 fie motivul pentru care cursul r\xc3\xa2ul Turia formeaz\xc4\x83 o curb\xc4\x83 larg\xc4\x83, de forma unui semicerc, \xc3\xaen jurul ora\xc8\x99ului, pe care-l \xc3\xaenconjoar\xc4\x83 pe la nord, l\xc4\x83s\xc3\xa2nd aceasta zona din preajma Catedral\xc4\x83, \xc3\xaen centrul acelei curbe. \xc3\x8en schimb, \xc3\xaen zona de str\xc4\x83zii \xe2\x80\x9eCalle de las Barcas\xe2\x80\x9d (al c\xc4\x83rui nume da de \xc3\xaen\xc8\x9beles ca acolo a fost c\xc3\xa2ndva un pentru c\xc4\x83 a fost un debarcader ce deservea b\xc4\x83rcile ce or fi navigat \xc3\xaen trecut, pe Turia), nu doar ca a fost inundata, ci mai mult, colectorii de drenaj au ac\xc8\x9bionat ca furnizori, datorita ridic\xc4\x83rii nivelul\xc2\xa0 apei din r\xc3\xa2u cu mult deasupra str\xc4\x83zii, agrav\xc3\xa2nd astfel enormele pagube provocate de acea inunda\xc8\x9bie.\n_START_SECTION_\nConsecin\xc8\x9be\n_START_PARAGRAPH_\nDup\xc4\x83 acest potop, albia r\xc3\xa2ului Turia a fost deviat\xc4\x83 prin partea de sud a Valenciei, prin intermediul a\xc8\x99a-numitul Plan Sur, echip\xc3\xa2ndu-se aceasta noua albie cu o capacitate care se cifreaz\xc4\x83 la 5.000 m3/s, \xc8\x99i \xc3\xaen plus, cu alte diferite lucr\xc4\x83ri (de mai mic\xc4\x83 amploare) de regularizare a r\xc3\xa2ului._NEWLINE_\xc3\x8en\xc4\x83l\xc8\x9bimile atinse de nivelul apei \xc3\xaen timpul inunda\xc8\x9biilor provocate de acest potop, au fost foarte variate de la un loc la altul al ora\xc8\x99ului.. De la un 40 de centimetri c\xc3\xa2t a m\xc4\x83surat \xc3\xaen Avenida Reino de Valencia, la 80 de centimetri \xc3\xaen Jardines del Real (Viveros), la 2,25 metri \xc3\xaen Plaza de Tetu\xc3\xa1n, la 2.70 metri pe strada Pintor Sorolla, la 3,20 metri \xc3\xaen \xe2\x80\x9eJardines del Parterre\xe2\x80\x9d, la 4 metri \xc3\xaen \xe2\x80\x9eCalle de las Rocas\xe2\x80\x9d, \xc8\x99i p\xc3\xa2n\xc4\x83 la 5,20 metri in strada \xe2\x80\x9eDoctor Ol\xc3\xb3riz\xe2\x80\x9d._NEWLINE_Ploile abundente, au afectat \xc8\x99i alte zone din\xc2\xa0provincia Valencia. Ravena\xc2\xa0Carraixet, cu o albie foarte ampla, \xc3\xaenc\xc4\x83 de c\xc3\xa2nd coboar\xc4\x83 din mun\xc8\x9bii Sierra de Calderona\xc2\xa0, \xc8\x99i ajung\xc3\xa2nd \xc3\xaen zona de c\xc3\xa2mpie la a masura aproape 200 m l\xc4\x83\xc8\x9bime (\xc3\xaentre Betera \xc8\x99i Moncada), s-a rev\xc4\x83rsat de asemenea, iar apele sale sau unit \xc3\xaempreun\xc4\x83 cu cele ale r\xc3\xa2ului Turia, \xc3\xaenainte de a ajunge la mare, in apropiere de Alboraia. _NEWLINE_Un alt \xe2\x80\x9efocar\xe2\x80\x9d important de precipita\xc8\x9bii a fost bazinul r\xc3\xa2ului\xc2\xa0Palancia, care a atins recordul istoric de 900 m\xc2\xb3/s rev\xc4\x83rs\xc3\xa2ndu-se \xc3\xaen Sagunto._NEWLINE__NEWLINE_Dup\xc4\x83 potop, sup\xc4\x83rat pe \xc3\xaent\xc3\xa2rzierea ajutorului venit din partea guvernului, primarul din Valencia, Thomas Tr\xc3\xa9nor Azc\xc3\xa1rraga, a adus repro\xc8\x99uri lui\xc2\xa0Francisco Franco, \xc3\xaen urma c\xc4\x83rora a fost destituit, dar primarul si-a atins scopul propus, criticile sale produc\xc3\xa2nd gr\xc4\x83bire \xc3\xaen ce prive\xc8\x99te primirea ajutorului guvernamental, atat pentru ora\xc8\x99ul in sine cat \xc8\x99i pentru proiectul\xc2\xa0Plan Sur.'